Sergei Witauto Puskepalis

De Sergei Witauto Puskepalis (op Russesch: Сергей Витауто Пускепалис), gebuer de 15. Abrëll 1966 zu Kurskhttps://ruskino.ru/art/5678 a gestuerwen den 20. September 2022 bei engem Autosaccident an der Géigend vun Jaroslawlhttps://www.kommersant.ru/doc/5571044 , war e russeschen Theater- a Filmschauspiller an Theaterregisseurhttps://www.kommersant.ru/doc/1330164 vu litauesch-bulgarescher Ofstamunghttps://showbiz-life.ru/lichnaya-jizn-sergeja-puskepalisa/.

Hien ass zu Kursk op d'Welt komm an 1980 ass hie mat senger Famill op Saratow geplënnert. Do huet de Sergei Puskepalis Theater- a Filmregie studéiert, a bis 1998 huet de Kënschtler am Saratower Theater fir jonk Spectateure geschaffthttps://www.saratov.kp.ru/daily/24470.4/629586/. Vun 1998 bis 2001 huet en op der Russescher Akademie fir Theaterkonscht (RATI-GITIS) studéiert, an duerno a verschiddene russeschen Theateren als Regisseur geschafft. 2003 huet hien och eng Filmcarrière als Schauspiller ugefaangenhttp://www.saratov-kultura.ru/actor/puskepalis_s_v.html.

1999 krut de Puskepalis den Titel Éierekënschtler vu Russlandhttp://archive.li/R3WIJ. Hien ass ee vun de bekanntsten Theaterregisseuren a Russland. Als Filmschauspiller hat hie Haaptrollen a Filmer wéi Prostyje weschtschi (Простые вещи, "Einfach Saachen"; 2006) a Kak ja prowjol etim letom (Как я провёл этим летом, "Wéi ech dëse Summer verbruecht hunn"; 2010). Fir d'Roll als Sergei, engem vun zwéin Haaptpersonnagen am Film Kak ja prowjol etim letom, krut hien zesumme mat sengem Matspiller Grigori Dobrygin e Grand Prix fir de beschte Schauspiller op der Berlinale 2010.

Trotz den Originnen - als Fils vun engem litauesche Papp an enger bulgarescher Mamm, schwätzt hie schlecht Litauesch a kee Bulgaresch. De Sergei Puskepalis gouf als en aktiven Ënnerstëtzer vun der sougenannter "Volleksrepublik Donezk" bekannthttps://meduza.io/feature/2018/12/04/boevye-tovarischi-s-donbasskimi-kornyami.

An den 1980er Jore war seng Fra d'Saratower Theateractrice Elwira Danilina. De Fils aus sengem nächsten, zweete Bestietnes, de Gleb Puskepalis, ass och Schauspiller.

 Um Spaweck 

Kategorie:Gebuer 1966
Kategorie:Gestuerwen 2022
Kategorie:Russesch Filmschauspiller
Kategorie:Russesch Synchronspriecher
Kategorie:Russesch Televisiounsschauspiller
Kategorie:Russesch Theaterregisseuren
Kategorie:Russesch Theaterschauspiller
Kategorie:Sëlwere Bier fir de beschte Schauspiller